MAJKA BOŽ 
KAMENI 


MAJKA BOŽJA KAMENITA 


PREDGOVOR 


Smatram se velikim Marijinim dužnikom. Naj- 
veće milosti što mi ih je Gospodin udijelio pri- 
pisujem njezinu posredovanju i zagovoru. Neke 
su od njih tijesno povezane uz njezino osebujno 
svetište u Kamenitim vratima negdašnjega Gra- 
deca. 


To mi je bio prvi i glavni poticaj da napišem 
ovu knjižicu. Želim, naime, da ona bude vidlji- 
vim izrazom moje velike zahvalnosti za primljene 
milosti. 


No, to ipak nije bio jedini motiv da sam se 
prihvatio toga posla. Osim već spomenutoga, 
želim izići u susret nebrojenim  štovateljima 
Majke Božje Kamenite i udovoljiti njihovoj ve- 
likoj želji da što više toga saznadu o postanku 
njezina svetišta i o njegovu povijesnom razvoju. 
Zato, evo, pobožnim Marijinim štovateljima pru- 
žam svekoliko gradivo što sam ga uspio sabrati 
o tom jedinstvenom svetištu. 


Na ovaj me je posao ponukalo još nešto, a ' 


to je 250-godišnjica postojanja svetišta u Kame- 
nitim vratima, jedinim do danas sačuvanima 
gradskim vratima najstarijega, srednjovjekovnog 
Zagreba. Uvjeren sam da ta okolnost nije bezna- 
čajna. Zato je ne bismo smjeli nezainteresirano 
mimoići. Četvrt tisućljeća jest prigoda koju treba 
. obilježiti i na ovaj način. 

Želim svima kojima će ova knjižica dospjeti 
u ruke da cijelim svojim bićem uzljube Presvetu 
Djevicu i da im ona ispuni srce bezgraničnim 
pouzdanjem u moć i snagu svoga zagovora i milo- 
snog posredništva. 


U Zagrebu, krajem veljače 1981. 


Pisac 


UVODNE MISLI 


Majka Božja Kamenita — tako Zagrepčani, 
starosjedioci, kad spontano govore, nazivlju ulič- 
no svetište Majke Božje u Kamenitim vratima. 

To su jedina do danas sačuvana gradska vrata 
staroga Gradeca, koji pod nazivom Gornji grad 
zajedno s Kaptolom predstavlja najstariju jezgru 
grada Zagreba. To je njegov najstariji dio, to 
je srce Zagreba. 


Zagreb buja, raste, širi se. Prešao je i na 
desnu obalu Save. Sve je veći priliv novih gra- 
đana štokavskoga narječja koji blaženu Djevicu 
Mariju najradije zovu jednostavno Gospa ili, 
poput Francuza i Nijemaca, Naša Draga Gospa. 
Tako se u novije vrijeme pored onoga prvog na- 
ziva čuje i »štokavizirani« naziv: Gospa Kame- 
nita. 


Povjesnici često i rado stare, slavne gradove 
vole promatrati kao živa ljudska bića pa u tom 
smislu govore o duši i srcu pojedinih gradova. 
Primijenimo li i mi takav način izražavanja, 
vrlo prikladno ćemo se pjesnički izraziti reknemo 
li za ovo svetište da je srce i staroga i novog 
Zagreba. 


Novi vjernici koji se u Zagreb slijevaju sa 
sviju strana naše domovine brzo se sprijateljuju 
s ovim svetištem i od starosjedilaca preuzimaju 
staru ljubav prema presvetoj Bogorodici i prema 
njezinoj čudotvornoj slici. 


Uže područje grada Zagreba ima danas pet 
župnih crkava posvećenih blaženoj Djevici Mariji. 
Najstarija je među njima i najčasnija crkva sve- 
te Marije na Dolcu. Međutim, nijedna od tih 
crkava ne uživa toliku popularnost kao što je 
uživa svetište Majke Božje Kamenite. 


Zagrepčani inače mnogo i rado hodočaste u 
različita Marijina svetišta, ali ne samo u naša do- 
maća nego i u brojna inozemna, kao što su: 
Loreto, Lurd, Fatima, Čenstohova, Maria Zell, 
Einsiedeln itd. Dok se u druga svetišta hodočasti 
i iz turističkih pobuda, a ne samo iz pobožnosti, 
za ovo je svetište značajno da se k njemu prilazi 
uvijek isključivo iz pobožnosti — pješice, hodo- 
časnički. 

U Kamenita se vrata hodočasti samo pojedi- 
načno. Najčešće dolaze pojedinci, a nešto rjeđe 
sasvim male skupinice. Dok ostala prošteništa 
imaju svoju hodočasničku sezonu, u Kamenitim 
vratima takve sezone nema. U Kamenita se vrata 
hodočasti u svako doba godine, u svako doba 
dana. Tu je zajednička Majka sviju nas uvijek 
spremna raširenih ruku i otvorena zlatna srca 
primiti svoju jadnu i nevoljnu djecu. 

Najbrojniji su oni hodočasnici koji dolaze 
Gospi da od nje zatraže pomoć u svojim najraz- 
ličitijim potrebama i da zamole njezinu moćnu 
zaštitu. Drugi opet, uvjereni da im je Presveta 
Djevica pomogla, dolaze joj zahvaliti. Nisu, među- 
tim, rijetki ni oni koji hodočaste u Kamenita 
vrata jer ih naprosto vuče i na to sili ljubav 
vlastitoga srca prema Majci najvećega Srca. — 
Ali ne samo to; među hodočasnicima ovoga sve- 
tišta nađu se dosta često i takvi koji su u vjeri 
ohladili i od Crkve se udaljili. Štaviše, nisu 
nikakav izuzetak i nikakva rijetkost čak i nekrš- 
teni. Marija, jer je Majka sviju nas, svojom 

ljubavlju privlači svakoga. To napose vrijedi za 
bolesnike, svakovrsne nevoljnike i patnike, žrtve 
zdvojnosti i očaja. Jedni tu nalaze lijek svojim 
bolestima, bolima duše i tijela, drugi nalaze utje- 
hu, treći dobivaju svjetlo, a svi odlaze kući obo- 
gaćeni mirom i ljubavlju. 


koko 


Dok promatramo umjetnički vješto iskovanu 
željeznu ogradu ovoga malog sakralnog prostora, 
u našoj se vjerničkoj svijesti javljaju starozavjet- 
ni nadahnuti stihovi: 


»Ti si vrt zatvoren, 
sestro moja, nevjesto, : 
vrt zatvoren i zdenac zapečaćen.« 


(Pj 4, 12) 


Odmah zatim ušima svoje duše slušamo ka- 
ko snažnim glasom odzvanjaju riječi starozavjet- 
noga proroka pune utjehe, ohrabrenja i neodolji- 
ve privlačnosti; Marijina vjerna djeca osjećaju 
kako iz njezinih usta teku slatke i tople riječi: 


»O vi svi koji ste žedni, 

dođite na vodu; 

ako novaca i nemate, dođite. 

Bez novaca i bez naplate 

kupite vina i mlijeka! 

Zašto da trošite novac za ono 

što kruh nije . 

i nadnicu svoju za ono što ne siti? 

Mene poslušajte i dobro ćete jesti 

i tečna ćete uživati jela. 

Priklonite uho i k meni dođite, 

poslušajte i duša će vam živjeti!« 
(Iz 55, 1—3) 


Čitajući tako dalje Duhom Svetim nadahnute ' 


retke, zaustavljamo se kod riječi koje se divno 
mogu primijeniti na ovaj Marijin »šator« što ga 
ona razape usred starog Zagreba. Osluškujemo 
kako uzvišene riječi izlaze iz Marijinih umilnih 
majčinskih usta: 


»... Tražila sam počinka 

na čijoj baštini da se nastanim. 

Tada mi zapovjedi Stvoritelj sviju stvari, 
i koji me stvori, odredi mjesto 

za šator moj. (...) 

Pred njim sam služila u Svetom Šatoru 
i potom se nastanila na Sionu. 

Dao mi je tako spokoj u milome građu, 
i vlast mi je u Jeruzalemu. 

Tako se ukorijenih u slavnom narodu, 
na dijelu Gospodnjem, u baštini njegovoj.« 


(Sir 24, 7—12) 
* ox o* 


Darežljiva nebeska Majka htjela je da svima 
bude što pristupačnija, na mjestu gdje će je u 
svako doba dana i noći svatko moći lako pro- 
naći. 


Kad stara gradska vrata izgubiše svoje neg- 
dašnje praktično značenje, Marija na se preuze 
ulogu i službu stalne vratarice i čuvarice dra- 
goga joj grada na južnim proplancima divne 
Medvednice. Tu časnu službu vjerno i s ljubav- 
lju izvršuje već 250 godina! 

Dođi u Kamenita vrata i kroz njih prođi! 
Majka Marija te tu čeka na svom prijestolju mi- 
losti i milosrđa da ti Pruži ono što tražiš, da ti 
pokloni ono čega nemaš. 


Dođi s vjerom i pouzdanjem, i uvjerit ćeš se! 

POVIJESNE BILJEŠKE 


2%) RADEC je ime najstarijega dijela grada 
Gi Vi Zagreba koji se danas zove Gornji grad. 
SME) Smjestio se na jednom od brojnih juž- 
ak nih proplanaka gore Medvednice. 


Prije provale Tatara u Hrvatsku o njemu ne 
znamo gotovo ništa. Taj krvavi i zatorni pohod 
barbara za Gradec predstavlja početak njegove 
prave povijesti. A bila je ona ispunjena nebroje- 
nim stradanjima svake vrsti. 


Pošto je divlja tatarska sila svladana, ugar- 
sko-hrvatski kralj Bela IV. smatrao je potrebnim 
poduzeti prikladne mjere sigurnosti za ovakve 
slučajeve. To je bio razlog da je on Gradec odli- 
kovao i uzdigao na stupanj »slobodnoga kraljev- 
skog grada«. Taj mu je naslov podijelio i dao 
brojne povlastice tzv. »zlatnom bulom«. Ta je 
isprava tako nazvana zato što je potvrđena di 
opečaćena zlatnim pečatom, a kralj Bela ju je 
izdao u Virovitici (Wereuzha) 21. studenoga 1242. 


»Zlatna bula« bila je za stari Gradec isto 
ono što je za englesko plemstvo i kler bila čuve- 
na »magna charta libertatum« — osnovni zakon 
koji mu je osiguravao slobodu, samostalnost, si- 
gurnost i povlastice. Ona ga je štitila od silovitih 
velikaša i njihovih vladohlepnih ambicija. Njome 

je građanima Gradeca naređeno da svoj grad! 


moraju o vlastitom trošku opasati zidinama i 
tako ga utvrditi. 


Zidine su podignute dosta brzo. Dovršene su 
već godine 1266. Jedan je njihov dio odolijevao 
zubu vremena sve do 19. stoljeća. U grad se ula- 
zilo i iz njega izlazilo kroz četvora gradska vrata, 
a od njih su se do današnjega dana sačuvala 
samo jedna. Ta su svima nama toliko draga i na- 
šim srcima prirasla Kamenita vrata — Porta 
lapidea seu latina. 


Ta se vrata u povijesnim ispravama prvi put 
spominju g. 1429. Međutim, iz toga ne možemo 
sa sigurnošću zaključiti da prije toga nisu uopće 
postojala. — L. Dobronić je mišljenja da su sa- 
građena između 1222. i 1242. godine. 


U prvoj polovini 16. st. još nisu imala krova, 
nego su ozgor bila otvorena. Pokrivena su istom 
1555. godine, kako doznajemo iz arhivskih doku- 
menata. 


. Kako su Kamenita vrata izgledala s prva kra- 
ja, ne znamo. Više su puta, prema zahtjevima 
vremena i prilika, izmijenila svoj oblik i izgled. 
Njihov današnji izgled potječe iz godine 1760. ka- 
ko to svjedoči u kamen uklesani natpis (povrh 
sjeverenoga ulaznog luka) koji u svom izvornom 
latinskom obliku glasi: Anno Domini 1760. 


Smještaj i današnji izgled 


S nekadašnjega glavnog trga zvanog Harmica 
običnim se kolnim putem sjevero-zapadnim smje- 
rom blagom strminom dolazilo do Kamenitih 
vrata, a to je udaljenost manja od 500 metara. 

S obje strane toga uspona bila je šikara koja se 
prema istoku spuštala do potoka što se u starini 
zvao Cirkvenšćak ili Cirkvenik, a poslije je pro- 
zvan Medvešćakom. Taj je potok bio prirodna 
granica između Gradeca i najstarijega Zagreba, 
biskupsko-kaptolskoga grada. 


Nekadašnja Harmica u prošlom je stoljeću na- 
zvana Trg bana Jelačića, a u naše dane zove se 
Trg Republike. Ulica koja se, počevši od toga 
trga, razvila uz negdašnji prilazni put prema 
Kamenitim vratima, nosila je ime Duga ulica, a u 
novije vrijeme je to ulica Pavla Radića. Otpri- 
like na sredini tog uspona nalaze se Kamenita 
vrata. 


To je u stvari četverokutna čvrsto građena 
kula. Sam ulaz u nju okrenut je prema sjeveru, 
a prolaz u samoj kuli zavija prema zapadu. Da 
smjer toga prolaza u samoj kuli toliko zavija, 
oko 90 stupnjeva, zahtijevala je strmina prilaz- 
noga puta od Harmice. 


Danas tu više nema čvrstih, dobro okovanih 
hrastovih vrata jer je već davno prestala potre- 
ba da se Gradec svake večeri zatvori i da se 
gradska vrata zaključaju. Ta vrata, nekoć pred- 
viđena za cjelokupni gradski promet, danas slu- 
že samo kao pješački prolaz. Prolazi se tuda bez 
ograničenja — i danju i noću. 


Kula Kamenitih vrata ima dva kata koji po- 
čivaju na čvrstim križnim svodovima što su. 
učvršćeni i povezani poprečnim željeznim spo- 
nama. — Krov kule ima danas oblik četverostra- 
ne piramide. Na njezinu se vrhu nalazi metalni 
ukras sličan starinskom buzdovanu. 


Ta se vrata danas nalaze u sklopu ulice koja 
je po njima nazvana Kamenita ulica. 

. Građevni materijal, kamen iz Medvednice, od 
kojega je kula izgrađena, bio je razlogom da su 
ta vrata dobila ime Kamenita vrata ili latinski: 
Porta lapidea. 


Kako su najstarije gradske isprave većinom 
pisane latinskim jezikom, i ne znamo pravo kako 
su ih stari gradečki purgari običavali zvati u 
svagdašnjem životu svojim kajkavskim narječ- 
jem. 

Kad je, međutim, taj prolazni prostor Kame- 
nitih vrata nakon katastrofalnog požara g. 1731. 
dobio karakter Gospina svetišta, naziv se toga 
svetišta pojavljuje u cijelom nizu inačica. Ovdje 
ih navodim osam: 


Majka Božja Kamenita, 

Majka Božja od Kamenitih vrata, 
Majka Božja s Kamenitih vrata, 
Majka Božja iz Kamenitih vrata, 
Majka Božja na Kamenitim vratima, 
Majka Božja u Kamenitim vratima, 
Majka Božja u Kamenim vratima, 
Majka Božja Kamenitih vrata. 


Nije isključeno da možda postoji još koji na- 
ziv za ovo svetište, ali to ne smatram važnim. 
Ova knjižica nosi naslov Majka Božja Kamenita 
i u njoj se dosljedno upotrebljava, jer je on 
među našim vjernicima Ko drosinemija i najpopu- 
larniji. 


14 


Veliki požari u starom Zagrebu 


I stari je Gradec u svojoj davnoj prošlosti 
od vremena do vremena morao pretrpjeti nemile 
i sudbonosne udarce koji su iza sebe ostavljali 
duboke tragove. I u njegovoj je povijesti bilo: 
potresa, poplava, kuge, požara i oružanih sukoba. 
Dok ostalo šutke mimoilazimo, zaustavljamo se 
samo kod najznačajnijih požara. 


U povijesnim je ispravama registrirano pet 
velikih požara koji su zadesili stari Gradec. Kad 
ih nabrojimo redom, opažamo da su se kao u 
nekom vremenskom ritmu ponavljali svakih dva- 
deset-trideset godina. Svoje su katastrofalne učin- 
ke izvršili u godinama: 1624, 1645, 1674, 1706. i 
1731. Zaustavit ćemo se kod posljednjega koji 
nam je vremenski najbliži, a dogodio se upravo 
prije 250 godina. 


Do 19. st. i na Gradecu i na Kaptolu stambe- 
ne su kuće od solidnijeg materijala bile malo- 
brojne. Glavni je građevni materijal u ono doba 
bilo drvo; štaviše, i krovovi su bili pokriveni 
drvenim daščicama koje se pučki, prema nje- 
mačkom, nazivlju »šindra«. 


U ono su doba najvažniju sigurnosnu mjeru 
protiv požara predstavljali tzv. noćobdije, koji 
su u kasne večernje sate ustaljenim povicima 
pozivali građane da na svojim ognjištima ugase 
vatru. Ako bi u noćnim satima u pravi čas opa- 
zili da je negdje u gradu buknuo požar, digli bi 
uzbunu i pozivali građane na gašenje. Najveći 
saveznik ovakvih požara na tijesnom gradskom 
prostoru, gdje su skromne drvenjare bile jedna 
uz drugu stisnute poput ovaca u stadu, bio je 
vjetar koji bi velikom brzinom prenosio vatru 

s kuće na kuću. Tako je u nekim slučajevima 


prenesen požar i na veće udaljenosti. 


kO ok 


O strahovitom požaru iz g. 1731. sačuvana su 
dva značajna dokumenta, a oba potječu od za- 
grebačkih kanonika onoga vremena. Prvom je 
autor kanonik Adam Antun Čegetek a dru 
gom kanonik-opat Baltazar Adam Krčelić. 


Čegetekov se izvještaj o ovome .požaru nalazi 
u tzv. Bolonjskoj kronici koja se kao rukopis 
čuva u arhivu JAZU u Zagrebu. Ta je kronika 
napisana latinskim jezikom a pisali su je rektori 
Hrvatskoga kolegija u Bologni što ga je osnovao 
zagrebački kanonik Zondi a za nj se brinuo za- 
grebački Prvostolni kaptol. Svrha je toga Kole- 
gija bila: više obrazovanje i formacija hrvatskoga 
klera, napose iz Zagrebačke biskupije. Rektori 
Kolegija redovito su bili Hrvati, kanonici zagre- 
bačkoga Prvostolnog kaptola. 


Tako je zagrebački kanonik, rektor spomenu- 
toga Kolegija u Bologni, Adam Antun Čegetek u 
spomenutoj Kronici dosta opširno opisao i straš- 
ni požar u Zagrebu koji je buknuo u noći izme- 
đu 30. i 31. svibnja 1731. Taj opis u hrvatskom 
prijevodu glasi: 


Požar je već prošle godine ugrozio Zagreb, 


kad je uništeno i u pepeo pretvoreno nekoliko, 


kuća. Bila je to opomena da u Gornjem gradu 
treba poduzeti ozbiljnije mjere nego što se to 
običavalo da bi se u tom gradu spriječio požar. 
Ostala je još posve svježa rana koja je Zagrebu 
zadana godine 1706. u mjesecu lipnju. Tada je 
od požara stradao cijeli Gornji grad s kolegijem 

otaca Družbe Isusove, samostani otaca kapucina 
i redovnica (klarisa), crkve, a Donji dio je većim 
dijelom progutao plamen. 


Tu istu ranu ove je godine obnovio sudbo- 
nosni požar dana 30. svibnja u 11 sati u noći u 
Gornjem gradu; proizišao je i započeo iz neke 
peći koja nije bila kako treba nadzirana. 


Uništio je velik dio Gornjega grada, naime 82 
kuće, a odanle se za četvrt sata prebacio i počeo 
uništavati Kaptol. Pošto je uništio samostan ota- 
ca franjevaca, iako je bio pokriven crijepom, 
od spomenutog se samostana proširio na obje 
strane i uništio sve kuće do Gornjih vrata (tj. 
prema Novoj Vesil), a nije poštedio ni moje ku- 
će. Požarom je strahovito opustošen onaj red u 
kojem se nalaze kuće isključivo do kuće kanoni- 
ka lektora. Neki, osim malo odjeće koja se na- 
lazila pod svodovima, nisu ništa spasili iz njego- 
vih ralja. 


Premđa me je vijest o ovom događaju mogla 
raniti iz dva razloga: prvo, jer požar nije po- 
štedio ni mojih stvari i, drugo, jer sam odsutan 
pa se za njih nisam mogao pobrinuti, to me ipak 
nije zbunilo jer znam da se zbilo po Božjoj volji 
ili dopuštenju, a svaki vjernik treba da iz nje- 
gove predobrostive ruke ponizno i radosno primi 
i dobro i zlo; napose zato što Božja svemoguć- 
nost može nanesenu štetu mnogostruko nadokna- 
diti, ne samo posvema nego i preobilno. Izgorje- 
lo je petnaest kanoničkih kuća. (...) I na Opato- 
vini i Pod zidom na Potoku. Na Opatovini je iz- 
gorjelo deset kuća, a na Potoku dvanaest. 


Druga vijest o tom istom požaru potječe od 
poznatog povjesničara Baltazara Adama Krčelića 
a nalazi se kao »dodatak« u njegovu povijesnom 

djelu Annuae. Taj Krčelićev »dodatak« u hrvat-: 


skom prijevodu glasi: 


Zagreb su zadesili i teži požari. Prvi 31. svib- 
nja 1731. koji je uništio velik dio Gornjega građa 
i Kaptola. U Gornjem građu sjemenište sv. Josi- 
pa, a na Kaptolu franjevački samostan s tornjem 
i crkvenim krovom tako da su se rastalila zvona, 
te više drugih kuća. Kod toga se požara dogodio 
spomena vrijedan događaj: posred plamena ostala 
je neoštećena slika blažene Djevice Marije koja 
se sada, zaslugom pobožne udovice nekog Mod- 
lara, štuje pod svodom gradskih vrata. Ta je 
slika prije stajala povrh gradskih vrata. Posred 
plamena, čak i pepela, pošto joj je potpuno iz- 
gorio okvir, nađena je čitava i neoštećena te je 
trećega dana izvučena iz pepela. 


koko 


Čegetek i Krčelić suvremenici su toga kata- 
strofalnog požara. Čegetek je te godine već bio 
crkveni dostojanstvenik, čovjek u punoj zrelosti, 
a Krčelić je tada proživljavao svoje mladenačke 
godine; bilo mu je šesnaest godina. 


Čegetek je svoj izvještaj o požaru napisao 
mnogo prije nego što je Krčelić u svojim Annu- 
ama o tom nemilom događaju donio samo krat- 
ku bilješku koja je od neprocjenjive važnosti. 
No, Čegetekov kroničarski izvještaj izvrsno nado- 
punjuje Krčelića: zaodijeva ga plastičnošću i do- 
čarava nam njegove strahovite «razmjere. 

Treba napomenuti još i to da je, naime, 
Krčelić bio očevidac, a Čegetek je svoj izvještaj 
napisao na temelju promatranja teških posljedica 
požara i na temelju pripovijedanja drugih. Čege- 
tek nijednom riječju ne spominje časnu Gospinu 

sliku koja je nađena na garištu nakon požara, 
a Krčelić u svom izvještaju donosi kratku bilješ- 
ku o toj slici koja je nakon požara među ugar- 
cima i pepelom pronađena s tragovima paljevine 
na svom donjem dijelu. Osim toga on spominje 
pobožnu udovicu Modlar, ne navodeći joj ime- 
na, kako je nakon sretna našašća ubrzo Gospinu 
sliku izložila na javno štovanje u Kamenitim 
vratima. 

Naše traganje za imenom ove Marijine po- 
božnice ostalo je bez uspjeha. Uza sve to, u 
svakom slučaju toj ženi treba pripisati prvu i 
najveću zaslugu za osnutak našega dragog sveti- 
šta u Kamenitim vratima. 

Krčelić je jedini povjesničar staroga Zagreba 
koji kao suvremenik i očevidac spominje časnu 
Gospinu sliku nađenu na garištu nakon požara. 
Kad je doživio požar, pohađao je, pučki rečeno, 
»crnu školu«, a svoje Aunuae je napisao otprilike 
četrdeset godina kasnije. 


koko 


Između ostaloga nas danas napose zanima 
još i to gdje se slika nalazila kad je provalio 
požar i zahvatio Kamenita vrata. 

Krčelić izjavljuje kratko, jednom rečenicom: 
»Ta je slika prije stajala povrh gradskih vrata.« 
To je, istina, moglo biti s vanjske strane, ali je 
ipak najvjerojatnije da se nalazila s unutrašnje 
strane. ' 

Dvojica uglednih povjesničara staroga Zagre- 
ba — dr. Rudolf Horvat i prof. Đuro Szabo — 
nastoje pobliže označiti njezin smještaj, ali se 
međusobno razilaze. Prvi piše: »Vatra je zahva- 
tila i Kamenita vrata. Tamo se u I. katu nalazila 
slika blažene Djevice Marije...«, a drugi kaže: 

»... Tada se zbilo čudo, spašena je slika blažene. 


Djevice: Marije, koja se tada nalazila pod svodom 
Kamenitih vrata. (...) Prije je stajala na samim 
vratima.« 


Dodamo li tome opširniji prikaz situacije, ka- 
ko je prikazuje L. Dobronić, ne dobivamo ni jas- 
niju ni uvjerljiviju predodžbu. Njezin je prikaz 
u stvari svojevrsna parafraza Krčelićeve bilješke 
a glasi: »Prema pričanju suvremenika Krčelića 
tada su izgorjeli svi drveni dijelovi na zgradi, vra- 
ta i pokućstvo u stanu udovice Modlar u prvom 
katu. Ostala je pošteđena jedino slika Djevice 
Marije koja je nađena neoštećena u pepelu...« 


Osnutak svetišta 


Nema sumnje da je gradska uprava poduzela 
ubrzane mjere kako bi se Kamenita vrata nakon 
požara osposobila i uredila da bi se kroz njih 
mogao odvijati redoviti promet, jer su ona bila 
»žila kucavica« staroga Gradeca. Teško je, među- 
tim, kazati nešto određenije kada je udovica 
Modlar u njih smjestila barokni oltarić s Gospi- 
nom slikom koja je od toga vremena, po dubo- 
kom uvjerenju pobožnoga puka, smatrana čudo- 
tvornom. Ta gradska vrata, nekoć isključivo po- 
slovni prostor, od toga vremena postadoše jav- 
nim svetištem koje je u cjelokupnom javnom i 
privatnom životu grada Zagreba i njegovih gra- 
đana odigralo vrlo značajnu vjersku, duhovnu 
ulogu. 


Oltar je vrlo dobro usklađen s Gospinom sli- 
kom. Iako je nastao u vremenu baroka, kad je 
taj stil bio u svom cvatu, graditelju je uspjelo 

čudotvornu sliku ugraditi u jednostavan oltarić 
na kojem se povrh menze nalaze kipići što pred- 
stavljaju apostolske prvake sv. Petra i Pavla. 
Osim toga tu su, u visini slike, sa svake strane 
po dva bijelo obojena anđela u letu kao stalna 
počasna straža. Povrh slike povelik je Marijin 
pozlaćeni monogram. I to je sve. — Tu ukusnu 
jednostavnost možemo smatrati glavnom odlikom 
ovoga sakralnog predmeta. 


ko okok 


Slika je u prvo vrijeme bila čavlima pričvrš- 
ćena na jelovu dasku. Izrađena je na čvrstom 
domaćem platnu a dimenzije su joj 57x47 cm. 


Godine 1929. bila je podvrgnuta pomnom 
stručnom ispitivanju posebne komisije. Tom je 
zgodom ustanovljeno ovo: Slika je zaista bila 
zahvaćena vatrom, napose na donjem svom dije- 
lu. Pokusom je utvrđeno da tvorivo slike nije 
negorivo i neupaljivo, kao što je to karakteris- 
tično za azbestne zaštitne proizvode. 


Domaći slikar nepoznata imena prikazao je 
Mariju kao djevičansku majku, kao Bogorodicu, 
kako sjedi na kraljevskom prijestolju. Desnicom 
je obujmila dijete Isusa koji ima raširene ruke 
a ljevicom svojom drži kraljevsko žezlo. Marija 
je, dakle, prikazana kao Kraljica. Pod nogama 
joj je mjesec, a pozadina okolo-naokolo prijesto- 
lja odasvud je omeđena oblačićima. — Nema 
sumnje da je slikar svjesno htio prikazati onu 
veliku Ženu iz Otkrivenja sv. Ivana Apostola ko- 
ja je »obučena u sunce, a mjesec joj je pod no- 
gama«... (Otk 12, 1). 

Gospina je haljina na slici grimizne boje a 
preko ramena joj se spušta plašt teško raspoznat- 
ljive boje koji je urešen zlatnim zvjezdicama. S 

jedne i s druge strane Gospina lika proviruje po. 


jedna anđeoska glavica. 
koko 


Povrh slike nekoć se na oltaru nalazio natpis: 
»Pomoćnica u svim nevoljama i protiv požara«. 
Danas toga natpisa više nema. 


Opravdanost spomenutog natpisa danomice po- 
tvrđuju oni nebrojeni Marijini štićenici i štićeni- 
ce koji, kad ih pritisne i snađe bilo kakva nevo- 
lja i kad se nađu u bezizlaznoj situaciji, s vje- 
rom i pouzdanjem traže pomoć pred čudesnim li- 
kom presvete Bogorodice. 


koko 


Treba spomenuti još nešto. 


U vrijeme požara, kad je milosna slika Majke 
Božje na čudesan način sačuvana od uništenja 
i kad je u prolazu Kamenitih vrata izložena na 
javno štovanje, na zagrebačkoj je biskupskoj sto- 
lici sjedio Juraj Branjug. 

On se rodio u Zagorskim Selima. Bogoslovlje 
je studirao u Zagrebu, Beču i Bologni. Neko je 
vrijeme proveo u dušobrižničkoj službi i bio žup- 
nikom u Zlataru, dok nije postavljen za biskupa 
Zagrebačke biskupije i njome upravljao dvadeset 
i pet godina, od 1723. do 1747. 


Branjug je posjedovao vrlo vrijedna pasto- 
ralna svojstva koja su na različite načine došla 
do izražaja za vrijeme njegova biskupovanja. Ve- 
liku je brigu posvećivao duhovnom uzdizanju svo- 
jih vjernika i svećenstva. Brinuo se za unutraš- 
nje uređenje katedrale i župnih crkava diljem 
- biskupije, napose onih u njezinu slavonskom di- 
jelu koji je istom bio oslobođen od Turaka. 

Obnovio je i proširio svoj biskupski dvor. Veliku 
je pažnju posvećivao obrazovanju klera među 
kojim je u to vrijeme posebno odskočio svojom 
inteligencijom i aktivnošću povjesničar Adam 
Baltazar Krčelić. On je o Branjugu kratko i zbi- 
jeno napisao najpohvalniji sud koji glasi: »Bijaše 
svima otac i utočište!« 


Po sebi je razumljivo da je ovakav duhovni 
pastir s posebnim zadovoljstvom pratio rađanje i 
razvoj Marijina svetišta u Kamenitim vratima i 
da se ondje sve zbilo s njegovim pastirskim bla- 
goslovom. 


Kako su se Kamenita vrata u ono doba kao 
i dan-danas nalazila na području župe sv. Marka, 
spomenuti nam je i nadležnoga župnika koji je 
nužno morao sudjelovati u pobožnu pothvatu bezi- 
mene udovice Modlar. Župnikom je župe sv. 
Marka bio tada domaći sin Nikola Ččeh Babo- 
čaj. Župnikovao je u toj najstarijoj zagrebačkoj 
župi od g. 1724. do 1735, dakle jedanaest godina. 


I o Babočaju je sačuvan najpohvalniji sud. 
Ističe se da je bio vrijedan i revan svećenik, da 
je pomno bdio nad kršćanskim životom svojih 
župljana. 


Bez njegova sudjelovanja i zalaganja ne bi se 
ovo naše drago svetište tako brzo i tako duboko 
ukorijenilo u Kamenitim vratima niti bi osvojilo 
kršćanska srca starih Zagrepčana. 


Željezna ograda 


Prvih godina, otkako je svetište aktivirano, ol- 
tar je bio u svako doba otvoren i svakom pri- 
stupačan. Uorzo se, međutim, pokazalo korisnim 

i potrebnim da se ogradi i osigura od mogućih . 


obeščašćivanja i oštećivanja. 
Toj je potrebi svetišta svojim bravarskim umi- 
jećem i upravo umjetničkom vještinom izišao u 


susret zagrebački obrtnik Ivan Juraj Chorth 


(Kort). 

Juraj Lahner, zagrebački svećenik i vjerouči- 
telj u školama sestara milosrdnica, baveći se 
usputno prošlošću staroga Zagreba, pronašao je 
u Zemaljskom arhivu u Zagrebu ime dugo nepo- 
znatog obrtnika-umjetnika metalske struke koji 
je zasnovao i vrlo vješto izradio jedinstvenu og- 
radu ispred oltara Majke Božje Kamenite. Bilo 
je to godine 1758, dakle dvadeset i sedam godi- 
na nakon velikoga požara iz kojega je na ose- 
bujan način rođeno ovo naše drago i omiljelo 
svetište. 


Juraj Lahner pronašao je među magistratskim 
zapisnicima gradskoga vijeća staroga Gradeca 
ovu bilješku: »Ivanu Jurju Chorth-u, bravaru, ima 
se na račun njegova rada za ogradu kod Majke 
Božje u Kamenitim vratima doznačiti 12 ugar- 
skih forinti, a blagajnik Josip Macan će iz iste 
blagajne dodati još 10 forinti, da svoj rad potpu- 
no dovrši.« 


Bravarski je, dakle, obrtnik Ivan Juraj Chorth 
(Kort) izradio željeznu ogradu ispred Gospina 
oitara koja ondje stoji i dan-danas. Cjelokupni 
su troškovi osim već spomenutog podmireni još 
dobrovoljnim prilozima zagrebačkih cehova a di- 
jelom prihodima samoga svetišta. 


Navedena zapisnička bilješka nalazi se u za- 
a gradske uprave s nadnevkom 30. rujna 

58 

Tom je željeznom ogradom prije svega riješe- 
no jedno vrlo važno praktično pitanje. Njome je, 

naime, s jedne strane svetište osigurano od bez- 
božna obeščašćivanja i divljačkog oštećenja, a s 
druge je opet strane ta ograda pridonijela nje- 
govu estetskom obogaćenju. Ograda promatrana 
sama za sebe predstavlja veliku kulturno-umjet- 
ničku vrednotu koja je sačuvana iz 18. st. Ona 
je ujedno i trajan spomenik koji na osobit način 
služi na čast našim starim zagrebačkim »meš- 
trima« kovinarske struke. 


Koliko se ta željezna ograda cijeni i kolika je 
njezina estetska vrijednost, najbolje pokazuje 
stručni opis i prikaz te starinske umjetnine iz 
pera dr. L. Dobronić koji doslovno glasi: 


Pregrada koja dijeli oltarni prostor od prola- 
za u Kamenitim vratima prekrasan je primjer 
kovane željezne rešetke. U tlocrtu blago kon- 
veksna prilagođuje se oblikom svoga gornjeg dije- 
la svodu Kamenitih vrata. 


Sastoji se od većega donjeg dijela i lunete. 
Pomična su samo vrata u sredini donjega dijela 
pregrade. Čitava je površina vrlo bogato ukra- 
šena. Sve šipke koje tvore ornamente jednake su 
debljine. One koje razdvajaju pojedine dijelove 
plohe deblje su od ostalih tako, da cjelina dje- 
luje dosta masivno, a ornament gusto i bogato. 
Ovdje su iskorištene sve zalihe baroknog ukrasa: 
prerazličite volute i vitice, oble i lomljene pod ku- 
tovima, lisnati i hrskavičasti motivi, školjkasti 
uresi, palmete i polukuglasta izbočenja, a u lu- 
neti po jedna vaza sa svake strane, kruna na 
vrhu, a ispod nje Marijin monogram i raspelo. 
Sve je to isprepleteno u živu, bogatu i slikovitu 
providnu plohu, koja krasno oživljuje mirnu i 
tešku arhitekturu nadsvođenog prostora Kame- 
nitih vrata. Ukrasno najvažniji dijelovi u luneti 
su i pozlaćeni. 

S tehničke je strane djelo vješto izvedeno i 
dokazuje veliku obrtničku spremu majstora koji 
ga je izradio, a sama kompozicija bujnu umjet- 
ničku maštu stvaraoca ove rešetke. 


Kako se znade da je oltar pod svodom Kame- 
nitih vrata podignut poslije požara 1731, može se 
pretpostaviti da je po svoj prilici u isto vrijeme 
izvedena i postavljena i ova pregrada sa svrhom, 
da odjeljuje svetište od prolaznika. (...) I ova je 
rešetka dokaz jakoga baroknog osjećaja koji je 


bio razvijen u Zagrebu u 18. stoljeću. (Iz časopi- | 


sa »Arhitektura« — 1951, br. 9—12). 


Zavjetne svijeće 


Marijinim štićenicima nije moguće duže vre- 
mena proboraviti pred njezinom milosnom sli- 
kom jer je to mjesto prolaz. Pojedinci bi se mo- 
žda ondje zadržali i sat vremena, ali ih njihove 
dužnosti, poslovi i brige tjeraju dalje. Umjesto 
osobne nazočnosti oni se služe gorućim svijeća- 
ma. 

Gospine svijeće što već 250 godina danomice 
gore i izgaraju pred njezinom slikom imaju više- 
struko duhovno značenje. 


Svaka je od njih nadomjestak vjernikove 
osobne nazočnosti, svaka nadomješta i na svoj 
način nastavlja molitve, vapaje i uzdisaje onih 
koji su ih svojom svetom nakanom posvetili i 
zapalili. Svaka je od njih najsadržajniji simbol: 
vidljiv je znak nevidljivih kreposti — vjere, ufa- 
nja i ljubavi. Štaviše, svaka ta svijeća ima i žrt- 
veni karakter: jedne su od njih izraz kajanja za 
grijehe i izmirenja s Bogom, druge su opet mol- 
benoga, a treće zahvalnog značaja. 

Dok plamte i izgaraju, pred Božje i Bogoro- 
dičino prijestolje na živ način iznose sve bogat- 
stvo misli, želja i osjećaja onih mnogobrojnih ko- 
ji su ih zapalili i prinijeli kao svoju žrtvu. Jedne 
od njih vape za izgubljenim zdravljem, za razo- 
renom životnom srećom, za poginulom dragom 
osobom... druge opet radosno titraju u znak 
zahvalnosti za primljene milosti, za uslišenja na- 
kon mnogih prošnja i vapaja. 


Tko može ući u tajnu i otkriti što svaki onaj 
plamičak u sebi krije i čega je odraz? Svaka, 
naime, ta svijeća govori svojim tajanstvenim je- 
zikom, svaka na svoj način iznosi duboke tajne i 
najnježnije osjećaje vjerničkih srdaca. 

Đuro Szabo, veliki zaljubljenik staroga Zagre- 
ba i njegov ljubomorni čuvar, prije pedeset go- 
dina je, promatrajući Gospine goruće svijeće u 
Kamenitim vratima, toplo i nježno očitovao svo- 
je vjerničke i rodoljubne osjećaje ovim zanosnim 
riječima: ' 

»... Dugo bi trebalo pričati, kad bismo i dije- 
lak poznatoga ispripovijedili od onoga što je 
prohujalo Zagrebom od onoga časa kad je zasjalo 
prvo svjetlo pred likom Marijinim do današnjega 
dana, kad ni ne znajući proživljavamo neizmjer- 
no čudo, kako se sve dalje i dalje od prastarih 
Vrata veličajno širi naš novi Zagreb, Zagreb ko- 
ga su već davno osudili na propast, ali Zagreba 
neće nestati, dokle god se ne ugasi i posljednja 
svjećica pred čudotvornim likom Marijinim, što 
je sirotinja pali, sebi za utjehu, tražeći jakost u 
životnoj borbi i zahvaljujući Materi Božjoj, koja 
ne zaslužuje samo naziv Patrona Hungariae, već 
možda daleko više Patrona Croatiae!« 


A zar smijemo zaboraviti one tako nježne i 
toliko tople stihove Gospina poklonika Draguti- 

na Domjanića iz njegove pjesme Pri Kamenitih 
vrati koji glase: 


»Z oltara v črnu noć 
Do luči luč trepeće, 
Molitvah vrućih žar 
Gori iz vsake sveće.« 


»Pomoćnica u svim nevoljama« 


Kad bi sve one bezbrojne svijeće Majke Bož- 
je Kamenite koje su tijekom dva i pol stoljeća 
izgorjele pred njezinom čudotvornom slikom mo- 
gle progovoriti, bile bi to sve odreda najrazno- 
likije povijesti nevolja i patnja, trpljenja i križe- 
va. O, koliko se ispod onoga tamnog, čađavog 
svoda pred Kraljičino prijestolje vinulo bolnih, 
tjeskobnih, zdvojnih i čeznutljivih uzdaha! Tko bi 
nekom materijalnom mjerom mogao odvagnuti i 
izmjeriti one, gdjekada vidljive, a u većini sluča- 
jeva prikrivene, potočiće suza Marijinih štićenika 
koji su pred njezinom milosnom slikom s vje- 
rom i pouzdanjem vapili za pomoć i utjehu! To 
je poznato samo Sveznajućem, to zna Ona, u to 
imaju uvid sveti Božji anđeli. 


Kad bismo o tom htjeli pisati dokumentirano, 
bile bi nam potrebne cijele rizme neispisana pa- 
pira. Smatramo, međutim, dostatnim samo to da 
između onoga silnog mnoštva najraznolikijih po- 
treba i nevolja, s kojima Marijini štićenici dolaze 
u Kamenita vrata, svratimo pažnju na nekoliko 
skupina najčešćih ljudskih nevolja. 


Nema sumnje da prvo mjesto u tom pogledu 
zauzimaju najraznolikije bolesti, među kojima je 

u vrijeme, kad je svetište nastalo, još gospoda- 
rila i haračila kuga, nakon toga tuberkuloza, a 
danas rak. 

Prigodice, kad bi došlo do lokalnih oružanih 
sukoba ili do ratova velikih razmjera, kao što su 
bili ratovi s Turcima, Marija je imala pune ruke 
posla. 

Ženidbeni, bračni i obiteljski problemi uvijek 
su iznova izbijali na površinu u najrazličitijim 
oblicima i nijansama. 

S općim kulturnim razvojem i uzdizanjem 
tijesno je povezano školovanje i obrazovanje, a 
to rađa problemima koji su u prijašnim vreme- 
nima bili nepoznati. O, koliko je na tom područ- 
ju problema i teškoća kad treba položiti određene 
ispite, domoći se diplome i napokon naći zaposle- 
nje — doći do kruha! 


U svima takvim i sličnim nevoljama Zagrep- 
čanima je, a nerijetko i drugima, Majka Božja 
Kamenita sigurno utočište gdje s vjerom i pouz- 
danjem čekaju ono što im je upravo najpotreb- 
nije, gdje mole njezin zagovor i zaštitu da bi ih 
izbavila iz nevolje koja ih upravo tišti. 

Zaustavimo se načas samo kod zlokobne 
kuge koja je u slučajevima pošasti u pojedinim 
našim krajevima znala opustošiti cijela sela i 
gradove. 


Zagrepčani su se u takvim zgodama s najve- 
ćim pouzdanjem preporučivali i utjecali svojoj 
Gospi da ih očuva i zaštiti od neumoljive pošasti. 
Sjetimo se samo onih slučajeva koji se pojaviše 
na području građanske Hrvatske u 18. st. Kuga 
je nemilice haračila: 1710, 1712, 1722, 1733. i 

1742. godine. U Hrvatskoj se kuga posljednji put 


pojavila godine 1813. 


I prije nego što je nastalo svetište u Kameni- 
tim vratima (a i nakon toga), kad bi se stari 
Gradec smatrao ugroženim, poduzimane su naj- 
strože mjere opreza i sigurnosti. Cijeli bi se 
grad u takvim slučajevima strogo izolirao. A da 
bi se mogla voditi što bolja kontrola, napose 
nad strancima, u takvim su zgodama bila otvo- 
rena samo Kamenita vrata gdje je Marijina mi- 
losna slika bila jamstvo da će grad biti očuvan 
i pošteđen od nemile pošasti. 


kO 


Sve je to tu i tamo došlo do izražaja i u sti- 
hovima naših pjesnika. Evo samo jednog frag- 
menta iz novijeg vremena koji će to bar donek- 
le ilustrirati i potvrditi: 


»Ušutila soba i stvari u njoj, 

Samo se čuje majčin glas.' 

A troje nas 

Slušamo zgode o Gornjem građu, 
Čujemo kako šušti svila, 

Kako se koraci o ponoći krađu 

Onih što zapisuju plodove naše zemlje. 
Majčini se obrazi žare. 

Ona sklapa ruke. 

Mi osjećamo uzbuđenost starinskog sata. 
,Pođimo, djeco, do Kamenitih vrata: 
Ondje su naši dobri stari 

Molili ljeta sretna, 

Ondje je mnoga gorka ishlapila, 

I postala godina cvjetna. 

Ondje se, malešni moji, 

Molite i vi ko naši stari. 

Domovini jao! Kad se od vaših molitava 
Ne bi pozlatili dobri oltari.« 


(Mira Preisler, iz zbirke »Akordi« — 
Naš mali starinski sat) 


k o*o# 


Velika nevolja, kao što je bio I. svjetski rat, 
ponukala je velike vjerničke mase da se s pouz- 
danjem uteknu »Pomoćnici u svim nevoljama« — 
Majci Božjoj Kamenitoj. 


Na Spasovo, 13. svibnja 1915, održana je ve- 
lika prozbena procesija k Majci Božjoj Kameni- 
toj za mir u svijetu.. 


Procesija je u 4 sata popodne krenula iz crk- 
ve sv. Marka. U njoj je sudjelovalo oko 15.000 
vjernika. Vodio ju je pomoćni zagrebački biskup 
dr. Josip Lang a u njoj je sudjelovao i hrvatski 
ban Ivan Škrlec. — Povorka je krenula iz crkve 
sv. Marka te prošla Mletačkom i Demetrovom 
ulicom do Ilirskog trga, a zatim Dugom ulicom 
(danas Radićeva!) u Kamenita vrata. Biskup je 
nosio Presveto. 


Kod oltara Majke Božje Kamenite predmolio 
je Litanije lauretanske i izmolio papinu molitvu 
za mir. : 


Nakon toga povorka je nastavila put Kameni- 
iom ulicom na Trg sv. Marka gdje ie pred juž- 
nim portalom načinjen provizorni oltar. Tu je 
isusovac o. Ilija Gavrić održao propovijed, pu*i- 
čući nazočne vjernike da pouzdano mole Gospu, 
Kraljicu mira, da stiša i ugasi požar rate kao 
što je ugasila vatru koja je u velikom požaru 
1731. samo dotakla, ali je poštedjela Gospinu 
milosnu sliku. 

U povodu velikih zagrebačkih pučkih misija 
1934. g. bila je čudotvorna slika Majke Božje 
Kamenite od Glušne nedjelje do Cvjetnice izlo- 
žena u katedrali na javno čašćenje. U noći izme- 
đu 17. i 18. ožujka Gospinu je sliku iz Kamenitih 
vrata dopratila velika povorka katoličkih muže- 
va u katedralu gdje je održao svečanu propo- 
vijed o. Sibe Budrović, dominikanac, a iza toga 


slijedila je ponoćka koju je služio dr. Svetozar 


Ritig, župnik župe sv. Marka. 


Na Cvjetnicu, 25. ožujka, slika je u svečanoj 
popodnevnoj procesiji dopraćena u Kamenita vra- 
ta. Procesiju je vodio zagrebački pomoćni biskup 
dr. Franjo Salis-Seewis a na Markovu je trgu 
održao propovijed isusovac o. Buljan. To je ujed- 
no bio i završetak tih pučkih misija. 


Štovanje svetačkih slika i kipova u Crkvi 


Crkva je Kristova od najstarijih vremena odo- 
bravala, preporučivala i promicala štovanje sve- 
tačkih slika. Što vrijedi za slike, jednako vrijedi 
za kipove i ostale načine likovnog izražavanja. 


Štovanje svetačkih slika ima relativan značaj, 
tj. kršćanin izraze svoje pobožnosti i nadnaravnoga 
štovanja ne iskazuje tvorivu od kojega je slika 


izrađena, ne klanja se, dakle, tkanini, drvu, boji, 


kamenu itd., nego on svoje štovanje usmjeruje 
prema svetoj osobi koju slika predstavlja. To 
jednako vrijedi za svaku svetu sliku, bilo da ona 
prikazuje Gospodina Isusa Krista, blaženu Djevicu 
Mariju ili kojega sveca i sveticu Božju. 

Problemom štovanja svetačkih slika najprije 
se bavio II. opći crkveni sabor u Niceji (787) i 
svečano ga odobrio. Tu istu uredbu prihvatiše i 


.odobriše opći crkveni sabori: IV. carigradski 


(869—870) i Tridentski (1545—1563) a u najnovije 
vrijeme ponovno ju je svečano proglasio II. vati- 
kanski (1962—1965) riječima: »Neka se i dalje 
zadrži praksa izlaganja svetih slika u crkvama da 
ih vjernici časte; ali neka to bude u umjerenom 
broju i prikladnim redom, kako ne bi kod krš- 
ćanskoga puka izazvale čuđenje ili popuštale ma- 
nje ispravnoj pobožnosti.« (SC 125) 


Svete slike u životu Crkve izvršuju dvostruku 
ulogu: one Božji narod poučavaju, uvode ga u 
poglavita otajstva našega vjerovanja i u njemu 
razbuđuju i podržavaju pobožnost. 


ko*o* 


Naša slika Majke Božje u Kamenitim vrati- 
ma među svetim slikama zauzima posebno mje- 
sto. Ona ide u red tzv. »milosnih slika« koje 
se manje-više redovito ne odlikuju nekom poseb- 
nom umjetničkom vrijednošću i ljepotom, nego 
je njihovo značenje u tome što ih narod Božji, 
vođen nadnaravnim osjećajem vjere, na osobit 
način časti i štuje, s posebnim se pouzdanjem 
pred njima moli i uz njih je navezan najnježni- 
jim vjerskim osjećajima. 

Milosna slika naše Majke Božje Kamenite, ka- 
ko je Zagrepčani najčešće običavaju zvati, pora- 
di svoga osebujnog smještaja bezbrojnim prolaz- 
nicima danomice pruža priliku da kakvim-tak- 
vim vjerskim izvanjskim znakom, kao što su na- 
pose znak križa i otkrivanje glave, očituju svoju 
vjeru koju možda u svom srcu nose duboko za- 
pretanu. 

Spomenimo i to kako je Crkva u svojoj povi- 
jesti, odobravajući štovanje svetih slika i kipova, 
istovremeno zabacivala i osuđivala krivovjersku 
nastranost poznatu pod imenom »ikonoborstvo« 
ili »ikonoklazam«. Ta se nezdrava pojava u po- 
vijesti Crkve najprije razmahala na Istoku, a is- 
tom kasnije, u vremenu protestantske reforma- 
cije, na Zapadu. 


Zgode i nezgode Kamenitih vrata 


Nisu rijetki slučajevi da megalomanija poje- 
dinih usijanih glava povijesnom životu jednoga 
grada nanese velike štete koje se kasnije ni na 
jedan način ne mogu popraviti. Tako su i naša 
Kamenita vrata u nekoliko slučajeva bila pred- 
metom raspravljanja i odlučivanja da bi ih, nai- 
me, trebalo porušiti i ukloniti jer da je to tobo- 
že u interesu povoljnijega i bržeg odvijanja grad- 
skog prometa. Osim toga u prilog su takvomu 
barbarskom zahvatu navođeni i besmisleni estet- 
ski razlozi. Međutim su u svakom od tih poku- 
šaja prevladali i pobijedili oni kod kojih je uz 
razbor progovorila i ljubav prema našim rijet- 
kim starinama što su se nakon tolikih razaranja 
i uništavanja sačuvale do danas. Tim starinskim 
vrednotama pripadaju i Kamenita vrata. 


Posebno moramo naglasiti da u takvim poku- 
šajima Marijino svetište nije bilo predviđeno za 
likvidaciju, nego ga htjedoše preurediti i druga- 
čije smjestiti. 

Godine 1841. gradsko zastupstvo stvara zaklju- 
čak da se Kamenita vrata imaju porušiti iz raz- 
loga »ljepote, ubavosti i čistoće grada«. To bi, 


34 


dakle, rušenje zahtijevali estetski i higijenski raz- 
lozi. 


To isto pitanje ponovno se pokreće nakon tri- 
deset i šest godina. Godine 1877. gradsko je za- 
stupstvo učinilo i korak dalje; donesen je zaklju- 
čak da se Kamenita vrata imaju porušiti te je u 
tu svrhu bila predviđena i svota od 2.500 forin- 
ti. 


Tom zgodom podigoše svoj glas najugledniji 
Zagrepčani i ustadoše na obranu ove svoje velike 
starinske vrijednosti. Gradskom je zastupstvu u- 
pravljena odlučna i temeljito obrazložena pred- 
stavka koja je osim toga 3. siječnja 1878. u cije- 
losti objavljena u Obzoru, tada vodećim novina- 
ma. Taj povijesni dokumenat, jer je zanimljiv i 
osim toga vrlo vrijedan i važan, donosimo u cije- 
losti. Nagađa se da je spomenuta predstavka po- 
tekla iz pera slavnoga hrvatskog književnika 
Augusta Šenoe. Tekst predstavke donosimo kako 
je objavljena u Obzoru: 


Slavno gradsko zastupstvo! 


U proračunu grada Zagreba za g. 1878. nalazi 
se za rušenje Kamenitih vrata svota od 2.509 
forinti a. vr. Mi potpisani žitelji i građani grada 
Zagreba obraćamo se na slavno gradsko zastup- 
stvo. molbom, đa istu ovu svotu iz proračuna 
briše i rušenje Kamenitih vrata ne dozvoli iz 
slijedećih razloga: 


a) Kamenita su vrata uz stolnu crkvu i uz 
crkvu sv. Marka jedini znamenitiji gradski spo- 
menik našega grada, koji nas kao živi svjedok 
sjeća na nekadašnje živovanje i na nekađanju 
municipalnu slobodu Griča-grada, predšasnika da- 
našnjemu Zagrebu. 

Drugdje se svagdje ovakvi povijesni spome- 
nici nastoje ne samo netaknuti sačuvati, nego se 
oni i svojoj nekadnjoj prvobitnoj formi vraćaju, 
da pučanstvu tim življe dozivlju u pamet njego- 
vu prošlost. U tom je pogledu slavno gradsko za- 
stupstvo pokazalo pravi put, odredivši popravak 
Markove crkve. 
= Zašto da sada opet udarimo cestom neštova- 
nja svega što nas sjeća na našu starinu. 


Da bi se rušenje Kamenitih vrata pokazalo 
nužnim s razloga komunikacije, raširenja ili po- 
ljepšanja grada, ne bi bilo prigovora. 

b) Sadašnjim svojim položajem rečena vrata 
niti najmanje komunikaciji ne smetaju; promet 
Kamenitom ulicom niti je važan, niti je živahan, 
pa i uz porušena vrata ostala bi sasma ista ulič- 
na strmina, koja je sada, dakle, i sigurnost u 
prometu ne bi bila ništa veća. 

c) Sada ova vrata nose građu nekoliko sto- 
tina forinti najamnine, dočim bi inače taj dobi- 
tak otpao, a rušenjem samim potrošila bi se 
bez svake potrebe znatna svota od 2.500 forinti 
a. vr. 

d) Poljepšanje grada ne bi tim rušenjem ništa 
dobilo; sađanja vrata niti najmanje ne vrijeđaju 
naše estetične ćuti, dapače, ugađa nam njihov 
pogled solidnošću gradnje i jasnim tragovima ne- 
kadanjega lijepog sloga, koji bi se još uvijek s 
malo troška uspostaviti dao te bi se time u na- 
šem gradu uz povjesnicu stvorio još i novi um- 
jetnički spomenik. 

Spomenimo samo primjera radi, da se u veli- 
kim gradovima drugih država, gdje se zidine ne- 
kađanjih tvrđava u svrhu raširenja i poljepšanja 
grada ruše, gradska vrata svugdje, gdje je to sa- 
mo moguće, ostavljaju netaknuta, bud s njihove 
povijesne bud umjetničke cijene. 

e) Prije nego bi se u tom pogledu htjelo šia 
početi, moralo bi se točno unaprijed znati, ka- 
kav bi oblik. prostor na mjestu porušenih vrata 
imao zadobiti; po našem mnijenju bi to bio ne- 
zgrapan i neukusan pogled. Mjesto sadanjega svo- 
da sa svojim starinskim krovom koji bi se na 
šiljku opet imao željeznim buzdovanom uresiti, 
stršile bi s jedne strane uvis gole i puste zidine, 
a s druge strane duboki kut s dvjema neukusnim, 
siromašnim  kućaricama. Nabava i rušenje tih 
kućarica i možebiti i dekoracija zidina stajala 
bi opet silni novac, a ne bi nikada nadomjestila 
skladnoga dojma sa donjih vrata. 


Izgled, da se tu kane probušiti kuće i urediti 
spojni park među sjevernim i Strossmayerovim 
šetalištem, još je za naša sadanja sredstva pre- 
maglovit, nego da bi se već sada mogao u obzir 
uzeti, a niti u slučaju odjelotvorenja te osnove ne 
bi Kamenita vrata istoj na putu stajala, jer bi 
se lasno potrebiti prolaz probušiti mogao. Ovak- 
ve osnove ostavimo ipak svojim potomcima, ko- 
jima želimo, da starine tolikim štovanjem čuvaju 
kao i mi. 


Ako slavno gradsko zastupstvo kani koju zna 
menitiju svotu upotrijebiti za poljepšanje našega 
glavnog građa, ima to u sijaset drugih slučajeva 
učiniti, te spominjemo samo crkvu sv. Marka, ga- 
leriju slika, kip sv. Marije na kaptolskom trgu, 
uređenje Jelačićeva trga, vodomete na glavnijim 
trgovima itd. koje su sve mnogo prešnije i važnije 
potrebe negoli skupocjeno i nepotrebno rušenje 
Kamenitih vrata. 


Navedavši ove razloge, koji govore za to da 
Kamenita vrata ostanu, nadamo se od patriotske 
ljubavi sl. zastupstva za historičku prošlost na- 
šega grada, da će posljednji spomenik sredovječ- 

ne gradske neodvisnosti na molbu svojih gra 
đana svojim potomcima uščuvati. 


(Slijede potpisi) 


U povijesti svetišta Majke Božje Kamenite 
ova predstavka ima vrlo veliko značenje, iako u 
njoj nisu uopće spomenuti religiozni razlozi jer 
je u njoj progovorilo veliko štovanje i zanosna 
ljubav uglednih građana prema starini; oni su 
naglasili samo svoje kulturno stajalište i očito- 
vali svoje rodoljubne osjećaje prema ovoj povi- 
jesno-kulturnoj svetinji. Religiozni, naime, razlo- 
zi i zahtjevi koji su daleko zamašniji od onih 
koji su spomenuti u ovoj predstavci uopće nisu 
došli do izražaja. 

Uspjeh je postignut. Kamenita su vrata s prvo- 
bitnim izgledom i smještajem Gospina svetišta 
sačuvana. 

Kad je kratko vrijeme nakon toga: pokušaja 
Zagreb teško stradao od potresa g. 1880. pa je 
tom zgodom bila oštećena i kula iznad Kamenitih 
vrata, ljubitelji starine pobojaše se da će ponov- 
no na dnevni red doći rušenje toga povijesno- 
-kulturnoga spomenika. To se, međutim, nije do- 
godilo, nego je gradsko zastupstvo samo obusta- 
vilo svaki kolni promet kroz ta vrata. 


Godine 1907. posljednji su se put pokušala 
porušiti Kamenita vrata s motivacijom da je to 
staro zdanje postalo suvišnim i da više ne služi 
ničemu. 

U toj posljednjoj navali spasila ih je od bar- 
barskog rušenja kulturna družba, osnovana na 
temelju bratstva i prijateljstva; poznata je pod 
imenom Braća Hrvatskog Zmaja. Tu su družbu 
g. 1905. osnovali poznati kulturni javni radnici 
Emilije Laszowski i dr. Velimir Deželić otac, s 

ciljem da bi ona, nadahnjivana i vođena geslom 
»Pro aris et focis Deo propitiol« — »Za žrtveni- 
ke i ognjišta s Božjom milošću!«, vodila brigu 
o spomenicima kulture i čuvala svekolike kultur- 
ne tekovine naše domovine. 


Na prijedlog i molbu spomenute Družbe tadaš- 
nji je načelnik grada Zagreba dr. Milan Amruš 
pristao da se u Kamenitim vratima smjeste i ure- 
de četiri kulturne ustanove, i to: gradski muzej, 
gradska knjižnica, gradski arhiv i javna čitaoni- 
ca. Družba je preuzela obavezu da će te ustano- 
ve voditi besplatno. Tako je svetište Majke Božje 
Kamenite ostalo do danas na svome mjestu na 
radost i utjehu nebrojenih Marijinih pobožnika. 


Danas za prvotni starinski izgled svetišta i za 
njegovu opstojnost napose vodi brigu Zavod za 
zaštitu spomenika kulture. 


Krunidba milosne slike 


Gospino se svetište u Kamenitim vratima od- 
likuje posebnom životnošću. To je uočljivo napo- 
se onda kad se aktivnost toga svetišta usporedi 
s drugim marijanskim svetištima u našoj do- 
movini koja su u prošlosti bila vrlo živa, a s 
vremenom je ta živost jenjala i ponegdje gotovo 
zamrla. To, npr., potvrđuje slučaj marijanskog 
prošteništa u Kloštru Ivaniću gdje su se nekoć 
o Marijinim svetkovinama i blagdanima, a napo- 
se na svetkovinu Marijina Uznesenja, znala naći 
na okupu velika mnoštva Gospinih štovatelja. 


Naša Majka Božja Kamenita, kako je već re- 
čeno, ne pozna proštenjarskih ili hodočasničkih 
sezona. U Kamenitim je vratima uvijek živo, i u 

radne dane i u nedjelje, a napose na Marijine 
svetkovine i blagdane. To napose tada pokazuje 
povećani broj svijeća koje cijeli dan plamte pred 
njezinim oltarom. 

Ta je, međutim, životnost ovoga svetišta na 
poseban način došla do izražaja godine 1931. kad 
je na vrlo svečan način proslavljena 200-godišnji- 
ca onoga zlokobnog požara iz g. 1731. koji na 
neki način predstavlja rođendan ovoga svetišta. 


Zauzetošću i nastojanjem ondašnjega župnika 


župe sv. Marka dra S. Ritiga spomenuta je godiš- - 


njica proslavljena zaista svečano i dolično. U 
svakom je pogledu izvrsno uspjela i u vjernič- 
kim dušama ostavila duboke i jedinstvene religi- 
ozne doživljaje. 


Središnja točka i vrhunac toga slavlja bila je 
svečana obredna krunidba čudotvorne Bogorodi- 
čine slike. 

Slavlje je trajalo četiri dana, od 28. do 31. 
svibnja. Prva je tri dana u župnoj crkvi sv. Mar- 
ka održana trodnevnica a četvrtog je dana, tj. 31. 
svibnja, milosna slika svečano okrunjena na 
Trgu sv. Marka. 


Organizacija te velike proslave bila je povje- 
rena posebnom odboru koji je u tu svrhu iza- 
bran, a predstavljale su ga ove ugledne osobe: 
Helena Srkulj, supruga gradskog načelnika, iza- 
brana je za predsjednicu a Fran Kukuljević Sak- 
cinski za II. predsjednika; Zora Vasić i Anka 
Pogorelec izabrane su za potpredsjednice a Vera 
Šenoa za tajnicu. Organizacija ženske mladeži za 
sudjelovanje u krunidbenoj svečanosti povjerena 
je Julijani Brunšmid. 

Općina grada Zagreba doznačila je za obnovu 
Kamenitih vrata i Gospina svetišta svotu od 
100.000 dinara. 


Vrlo je značajan pothvat što ga je tom zgo- 
dom poduzela Marija Jambrišak, popularna »na- 
rodna učiteljica«. Ona je svojim nekadašnjim 
brojnim učenicama upravila poseban pismeni po- 
ziv. da bi se uključile u to veliko slavlje. Njezin 
poziv doslovno glasi: 

Drage moje bivše učenice! 

Iza svršenih nauka na građanskoj školi ili na 
ženskom liceju razišle ste se diljem naše domo- 
vine i daleko izvan njenih granica. 

Prostorno smo, dođuše, daleko, ali smo blizu 
mišlju i srcem, što lično što dopisivanjem. Bud- 
nim okom pratim rad i život svake pojedine. Či- 
tale ste sigurno u našim dnevnim listovima da 
će se 31. svibnja 0. g. proslaviti 200-gođišnjica 
kako je za velikog požara čuđesno spasena slika 
Majke Božje od Kamenitih vrata. 

Kod ove proslave treba da se nađemo sve i 
da svaka prema svojim prilikama dade svoj pri- 
10s. 

Vaša bivša učiteljica, starica, moli Vas đa za 
zlatnu krunu blaženoj Djevici dađete koji alem, 
biser iz svoga nakita ili novčani prinos. 

Pogotovo učiteljice mogu mnogo da za tu 
stvar rađe među školskom djecom i narodom. 
Ovo je najljepša zgoda da se u djece uspiri kult 
za našu čudotvornu Majku — pa će ona rađo da- 
rovati iz svoje prištednje po koji dinar. Moje uče- 
nice! Koliko je nas tražilo kod Majke Božje po- 
moći i utjehe! I molile smo: 

»Pogledaj nas, moćna Djevo, 
i usliši nam molbe glas; 
pred tobom nas smjernih evo, 
o, pogledaj milo nasl!« 
Nadam se da će ova moja molba naići kod 
Vas odaziva. 


Prinose šaljite Odboru. 
Bog s Vama! 
Zagreb, dne 5. ožujka 1931. 


Marija Jambrišak 


U ovu su se krunidbenu svečanost uključile 
sve osnovne i srednje škole grada Zagreba, a naj- 
odličnija uloga povjerena je učenicama sestara 
milosrdnica sv. Vinka. One su na bogato okiće- 
noj nosiljci u svečanoj povorci kroz središnje 
gradske ulice nosile milosnu Gospinu sliku i bile 
joj počasna pratnja. 


U neposrednoj bližoj pripravi za svečanu kru- 
nidbu posebno je mjesto zauzela briga oko sakup- 
ljanja novčanih doprinosa i plemenitih tvoriva 
— zlata, srebra, biserja, dragulja — za dvije sku- 
pocjene krune kojima su na slici imale biti okru- 


njene glave Djeteta Isusa i djevičanske Majke: 


Marije. Svega se prikupilo u dostatnoj mjeri jer 
je i ovaj put progovorila ljubav i zahvalnost 
Marijine vjerne djece. 


Akademski slikar Joza Kljaković načinio je 
za izradbu kruna nacrt a tehnička je izvedba po- 
vjerena uglednom zagrebačkom »meštru«, zlatar- 
skom obrtniku Vlatku Mesiću koji je svoj struč- 
ni posao izveo na opće zadovoljstvo i tako u po- 

vijesti našega svetišta svom čestitom imenu osi- 
gurao časno mjesto. 

Figuralni oblik kruna na slici, povrh glava 
Isusa i Marije, naslikan istim bojama kao i sama 
slika, odredio je oblik i plastički oblikovanim 
krunama. U njih je utrošeno svekoliko sakuplje- 
no tvorivo. U veću krunu, za lik Djevice Majke, 
ugrađeno je: 4 briljanta, 158 dijamanata, 8 rubi- 
na, 3 smaragda, 2 safira, 4 almandina, 1 ametist 
i 454 bisera; u onu manju krunu, predviđenu za 
lik Djeteta Isusa, ugrađeno je: 15 briljanata, 111 
dijamanata, 5 rubina, 7 smaragda, 2 safira, 4 
almandina i 339 bisera. 


ko*o#* 


Treba spomenuti još nešto što je učinjeno i 
pripravljeno za ovu krunidbenu svečanost, a to je 
kompletna umjetnički izrađena liturgijska odje- 
ća: misnica, dvije dalmatike i tri albe. 

U središnjem se dijelu misnice na leđnoj stra- 
ni nalazi umjetnički svilom izvezen lik Majke 
Božje Kamenite, a na donjem dijelu istom je ve- 
ziljskom tehnikom prikazana zapadna fasada Ka- 
menitih vrata. Taj je središnji dio bogato ukra- 
šen zlatnim vezom, a ornamentalni motivi uzeti 
su s Kortove željezne ograde o kojoj je već bila 
riječ. Nacrt za taj središnji dio misnice načinila 
je s. Pacis Ivančić, milosrdnica sv. Vinka, koja 
je sama i vezla te najvažnije dijelove. Tri su albe 
na svojim donjim dijelovima urešene umjetnički 
izrađenim čipkama prema nacrtu priznate zagre- 
bačke umjetnice Zlate Šufflay. 

Spomenuta liturgijska odjeća predstavlja prvo- 
razrednu vrijednost jer je sve izradila umjetnič- 
ka ruka; s posebnom ljubavlju i u tu je svrhu 
upotrijebljeno prvorazredno, skupocjeno tvorivo. 

To su doista krunidbeni paramenti koji su na 
svoj način pružili još jedno vidljivo svjedočanstvo 
ljubavi i zahvalnosti što je prema svojoj nebes- 
koj Majci i Kraljici već tamo od najstarijih 
vremena gaji i razvija grad Zagreb. 


kO o 


Kao uvod u izvještaj o krunidbi slike Majke 
Božje Kamenite smatramo prikladnim i umjes- 
nim svratiti pažnju na pobožnu praksu krunje- 
nja milosnih slika Majke Božje. 


Za krunidbu tzv. milosnih slika Majke Božje 
zahtijeva se posebno pismeno odobrenje kate- 
dralnoga kaptola bazilike sv. Petra u Rimu. Po- 
trebno je da u tu svrhu dijecezanski biskup izda 
pismenu izjavu da dotična milosna slika uživa 
naglašeno i općenito čašćenje, da vjernici koji 
se mole pred takvom slikom po svom dubokom 
uvjerenju doživljavaju uslišanja svojih molitava 
i da se takve slike osim toga odlikuju i časnom 
starinom. — Budući da su svi ti uvjeti u slučaju 
milosne slike u Kamenitim vratima ispunjeni, bi- 
lo je i umjesno i u svakom pogledu opravdano da 
se takva počast i odlikovanje iskaže i ovoj na- 
šoj zagrebačkoj čudotvornoj slici. 


U prijašnjim su vremenima u ovakvim zgoda- 
ma zlatne krune dobivane u Rimu. Izrađivane su 
po narudžbi i na molbu nadležne crkvene usta- 
nove koja posjeduje takvu sliku i nadzire kult 
koji joj se iskazuje. Te su se krune besplatno 
dobivale iz zaklade kneza Aleksandra Sforze. 


U našoj domovini prva je okrunjena čudo- 
tvorna slika Majke Milosti na Trsatu 8. rujna 
1715. Čuvena slika Majke Božje Čenstohovske o- 
krunjena je godine 1757, dakle 42 godine nakon 

trsatske. Zagrebačka Majka Božja Kamenita u 
tom je pogledu pretekla krunidbu kipa Majke 
Božje Bistričke koji je svečano okrunjen 7. srp- 
nja 1934, dakle tri godine nakon Majke Božje 
Kamenite. 


koko 


Krunidbeno slavlje Majke Božje Kamenite tek- 
lo je ovako: 

31. svibnja 1931. u 8 sati krenula je iz Ka- 
menitih vrata svečana povorka zagrebačke škol- 
ske mladeži koja je pratila časnu Gospinu sliku 
na Trg sv. Marka. Središnje mjesto u toj povor- 
ci zauzeo je odbor koji je vodio brigu o tom 
slavlju a sliku su na lijepo okićenoj nosiljci no- 
sile obučene u bjelinu učenice sestara milosrd- 
nica sv. Vinka. Ženska mladež koja je sudjelova- 
la u toj povorci bila je ili u građanskoj bjelini 
ili u narodnim nošnjama iz pojedinih krajeva 
naše domovine. Povorka se iz Kamenitih vrata 
Radićevom ulicom spustila na Jelačićev trg (danas 
Trg Republike) a zatim je proslijedila Ilicom i 
Mesničkom se ulicom uspela u Gornji grad. Sa 
sviju zagrebačkih zvonika svečano su brujala 
crkvena zvona a mladež je neprestano s velikim 
zanosom pjevala marijanske pučke pjesme. 

Na Trgu sv. Marka ispred južnoga crkvenog 
portala za ovu je svečanost načinjen provizorni 
oltar. Sve je bilo tako usklađeno i raspoređeno 
da je krunidbena svečanost počela u 9 sati. 


x oko 


Obred svečane krunidbe obavio je i nakon 
toga uz veliku asistenciju prikazao sv. misu za- 
grebački = nadbiskup-metropolita dr. — Antun 
Bauer. 

Katolički list prikazao je obred krunidbe jed- 
nostavno i kratko slijedećim riječima: 


»Budući da je to veliko duhovno slavlje imalo 
lokalni, gradski, zagrebački karakter, umjetnički 
izrađene krune za likove Djeteta Isusa i njegove 
djevičanske Majke u ime katoličkoga Zagreba je 
pred nadbiskupa donio i predao mu ih gradski 
načelnik dr. Stjepan Srkulj. 


Nadbiskup je krune blagoslovio uz popratnu 
prigodnu molitvu koja je glasila: ,... Kako se po 
našim rukama kruniš na zemlji da budemo tako 
i po tebi od Isusa Sina Tvoga dostojni slavom i 
čašću biti okrunjeni na nebesima!' — Nakon iz- 
vršena obreda je kanonik dr Lovro Radičević pri- 
čvrstio krune na sliku. Nakon Evanđelja je pro- 
povijedao dr. Svetozar Ritig, župnik župe sv. Mar- 
ka, inicijator i glavni organizator ove jedinstvene 
svečanosti. 


Drugi dio svečanosti je održan u 18 sati isto 
tako na trgu ispred južnog portala crkve sv. Mar- 
ka. Tada je vrlo živo i zanosno propovijedao dr. 
o. Teofil Harapin, provincijal Hrvatske franje- 
vačke provincije. Nakon njegove propovijedi je u 
svečanoj povorci, ali kraćim putem, okrunjena 
slika Kraljice Zagreba odnesena u Kamenita vra- 
ta i postavljena na svoj oltar.« 


Iz propovijedi o. Harapina donosimo samo 
najznačajnije odlomke što ih je izrekao nadahnut 
riječima Sv. pisma: 

»Sva si lijepa, prijateljice moja, i nema ljage 
na tebi. Dođi s Libanona, zaručnice moja, dođi s 
Libanona i bit ćeš okrunjena!« (Pj 4, 7) 

Snažni je propovjednikov glas i bez pojačala 
riječima zanosa, oduševljenja i duboke uvjerlji- 
vosti ispunio starodrevni prostrani trg oko crkve 
sv. Marka, zaštitnika nekoć slavnoga »slobodnog 

kraljevskog grada« Gradeca. Srca višetisuć- 
noga mnoštva, smekšana i raznježena dubokim 
vjerskim osjećajima, spremno su primala riječi 
propovjednika koji je između ostaloga rekao i 
OVO: 

... Dođi s Libanona, ti lijepa, ti uzvišena, ti 
bez ljage — dođi, Gospo od Kamenitih vrata — 
okrunit ćemo te! 


I sakupile su se sve suze pred njezinim li- 
kom prolivene i pretvorile su se u sjajne bise- 
re, — i sakupili su se svi uzdasi i nastadoše 
alem-kamenovi, — i sakupila se sva zahvalnost 
i pretvorila u čisto zlato, — i stila se sva ljubav 
i zaplamtješe baklje i goruće voštanice u njezinu 
svetištu... I spojiše se biseri i alemovi i sljubiše 
se s onim čistim zlatom i nastadoše dvije krune, 


.koje po rukama hrvatskog metropolite cijeli Za- 


greb i nebrojene duše širom naše domovine, čija 
su srca spojena s tom Gospom od Kamenitih 
vrata, postaviše na njezin lik i na lik njezina bo- 
žanskog Djetešca...« 


Propovjednik je svoj govor završio riječima: 


Zagrepčani katolici! 

Završavamo. Pred nama gori luč koja nam 
pokazuje stazu, kojom imamo stupati za svoga 
života da ne padnemo u ponore. To je luč naše 
svete vjere. Ne dajte da ikada ta luč utrne u 
vama ili u vašoj djeci. Utrne li, znajte da ćemo 
se tada survati u ponor razvratnosti, bratoubi- 
lačkog pokolja, a što je još gore, u ponore vječ- 
ne propasti... 


Neka gore svjetiljke, neka plamsaju i nadalje 
svijeće pred slikom naše Gospe od Kamenitih 
vrata kao simbol, kao izraz naše žive vjere i 
žarke ljubavi prema toj Gospi. I kad bi se našla 

svetogrdna ruka koja bi htjela utrnuti taj simbol 
naše vjere i ljubavi, koja bi htjela pogrditi ovu 
našu Gospu, ustanite tada svi kao jedan na 
obranu njezine časti, a Gospa od Kamenitih vrata 
bdjet će i dalje nad svojim Zagrepčanima i izmo- 
liti im od Boga milost da ne siđu sa staze koja 
vodi u vremenitu i vječnu sreću. 


koko 


Krunidbena svečanost završena je toga pro- 
ljetnog dana u večernjim satima. 

Za ovu je zgodu dr. Velimir Deželić sin napi- 
sao pučku dramsku igru pod nazivom Majka 
Božja od Kamenitih vrata a muzičke dijelove 
skladao je dr. Božidar Širola. 

Taj je moderni književni misterij izveden u 
režiji Dubravka Dujšina kao treći i završni dio 
krunidbene svečanosti u 9 sati navečer pod ved- 
rim nebom na Katarinskom trgu. Glumili su po- 
najbolji ondašnji glumci grada Zagreba. 

Željeni uspjeh nije izostao. Brojna publika 
bila je upravo očarana snagom biranih pjesničkih 
riječi i melodija. Da je oduševljenje bilo izvan- 
redno, potvrđuje i činjenica što je na želju i za- 
htjev općinstva ta igra tjedan dana kasnije po- 
novno izvedena. 

Evo kratka sadržaja toga našeg modernog pri- 
kazanja: 

Udovica Modlar nakon smrti svoga muža kova- 
ča dalje vodi njegov obrt. Njezina kći, zrela dje- 
vojka, prekapajući treći dan požara pepeo po 
sika pronađe od požara pošteđenu Gospinu 
sliku. 

Majstorica Modlar, potaknuta tim čudom, o 
svom trošku u Kamenitim vratima podiže oltar 
i na nj stavi Gospinu sliku. Oltar je ogradila 

umjetnički izrađenom željeznom rešetkom koja 
je vješto i lijepo oblikovana u njezinoj .kovač- 
nici. Jedan Modlaričin naučnik to djelo prikazuje 
ovako: 


»Čuđo nam se zbilo! Vatra utrnuta! 
Slika Majke Božje pepelom zasuta. 
Slika pocrnjela, pepelom zasuta 
ostala nam cijela, zdrava, netaknuta. 
Oltar Božjoj Majci podižemo stoga, 
dajući što znamo od umijeća svoga: 
vitice i lišće, jagodice grožđa, 
grančice i cvijeće stvaramo iz gvožđa. 
Željezo nek kruto savija se blago, 
Kao đa i ono moli tiho, drago: 

Čuj nas, Majko zlata 

od Kamenih vrata!« 


Kasno u predvečerje velike svečanosti u Mod- 
laričinoj se kovačnici dovršava od željeza Gospin 
monogram i kruna kao sastavni dio ograde. To 
je majstorsko djelo njezina najstarijega kovačkog 
pomoćnika. To je njegov »majsterštik« na teme- 
lju kojega će dobiti naslov kovačkoga obrtnika 
— »meštra« i diplomu. 

Upravo kad je monogram s krunom monti- 
ran povrh vrata željezne ograde, nasta uzbuna jer 
je na Kaptolu pokraj franjevačkog samostana 
buknuo požar. Gričani se skanjuju da li bi pošli 
na Kaptol gasiti požar ili bi ostali kod kuće. Tvr- 
doću njihove nekršćanske svijesti razbija istinski 
pobožna i evanđeoski usmjerena udovica Modlar. 

Požar zahvaća samostan i crkvu svetoga Fra- 
nje. Žene i noćobdija spominju legendarni Sve- 
čev boravak u Zagrebu. : 

Sada nastupa Modlaričina kći i nastavlja po- 
mirbenu akciju svoje majke. Poziva Gričane da 

pomognu Kaptolcima gasiti požar. Gradski su- 
dac pristupa k djevojci i predaje joj ključeve od 
Kamenitih vrata da ih otključa. Nato Gričani po- 
hite Kaptolu u pomoć. Dok se muškarci žure da 
Kaptolu pruže djelotvornu pomoć, žene usrdno 
mole Gospin zagovor i zaštitu. Neprijateljstvo se 
zaboravlja, pobjeđuje ljubav. To je Gospino naj- 
veće čudo. Modlaričina kći zanosno kliče: 


»Grička vrata noću otvorena, 
Grička srca bližnjem ponuđena! 
Grič i Kaptol kao brat uz brata... 
To je čudo od Kamenih vrata! 
Kamenita sveta je Djevica 

jednom gradu jedna Zaštitnica!« 


Kad se požar najviše razbuktao i Gričani pri- 
spjeli na Kaptol, dogodilo se čudo. Plamen se 
digao u zrak i požara je u tren oka nestalo. 


Kaptolci pod vodstvom franjevaca dolaze u 
procesiji na Grič da Gospi zahvale za izvanrednu 
milost. Franjevački gvardijan predmoli Litanije 
lauretanske. U najsvečanijem liturgijskom ornatu 
dolazi i župnik župe sv. Marka Nikola Čeh Ba- 
bočaj. Narod traži da se donese Gospina slika 
koja se čuva u Modlaričinoj kući. Donosi je nje- 
zina kći. Izvanrednost ovoga događaja smatrana 
je dovoljnim razlogom da i sestre klarise iziđu 
iz svoje klauzure i da se sa svojim učenicama 
uključe u svečanost. 


Izmirenje Kaptola i Griča jedno je od najve- 
ćih Gospinih čudesa. Stoljećima zavađene Gospa 
izmiruje. Neprijateljstvo prestaje. Zato župnik 
župe sv. Marka proglašuje Gospu Zaštitnicom 
Zagreba: 

»Zaštitnica Griča i Kaptola, 
Zagreb-građa i sviju Hrvata, 
neka bude sada i navijeke 
Majka Božja od Kamenih vrata!« 


Dr. Ljubomir Maraković, vrlo spreman i priz- 
nat književni i kazališni kritik onoga vremena, 
bio je najpozvaniji da napiše stručan sud kako 
o književnoj zamisli ove pučke igre tako i o nje- 
zinoj izvedbi na Katarinskom trgu. 


Maraković svoj sud o Deželić-Širolinu pučkom 
misteriju završava riječima: »Deželić je umio de- 
likatno i nenametljivo, a ipak živo, istaknuti ak- 
tualnu ideju u stihovima o bratskoj suradnji i 
duhovnom jedinstvu Griča i Kaptola. Tako je, 
u jedan mah, povezano nebo sa zemljom, umjet- 
nik s gledaocima i sadašnjost s prošlošću, u har- 
moniji umjetničkog doživljaja koju nije ništa po- 
mutilo, nego je, naprotiv, snagom njezine inspira- 
cije, oživjelo staro kamenje i osjetilo da još u 
njemu živi kršćanska duša starog Zagreba.« 


koko 


Kako se u isto vrijeme na književnom tržištu 
pojavio i »povijesni« roman Marije Jurić-Zagorke 
Kći Lotršćaka, Maraković je smatrao potrebnim 
da i to djelo bar spomene jer Zagorka u njemu 
na svoj način obrađuje povijesnu činjenicu Gos- 
pine čudesno sačuvane milosne slike. 


Marija Jurić-Zagorka, pokazala je, doduše, u 
svom romanu da posjeduje izvanredno bogatu i 
živu umjetničku maštu, ali, na žalost, u njezinu 
romanu Kći Lotršćaka ima povijesni karakter sa- 
mo činjenica stvarnog postojanja Gospine čudo- 
tvorne slike, a sve je ostalo proizvoljna tvorevi- 
na. 

Dok Maraković s dvije rečenice na kulturan 
način odbacuje Zagorkinu »legendu« o Majci 
Božjoj Kamenitoj kao djelo o kojem »jedva da je 
potrebno govoriti«, veliku pažnju posvećuje Deže- 
lić-Širolinu misteriju. Pohvalno se izražava o glaz- 
benim dijelovima te o zaista umjetničkoj izvedbi 
glumaca zagrebačkog Narodnoga kazališta. Za 
redatelja Dubravka Dujšina napisao je da se 
»ovom prilikom predstavio kao režiser istančana 
smisla i osjećaja«. 


U hrvatskoj književnosti, naročito u pisaca ko- 
ji su svojim stvaralačkim radom vezani uza Za- 
greb, nisu rijetki slučajevi da se s posebnim pije- 
tetom spominju Kamenita vrata i veliko blago 
staroga kršćanskog Zagreba koje se u njima briž- 
no čuva — čudotvorna slika Majke Božje Kame- 
nite. 


Međutim, ova duhovna scenska igra predstav- 
lja nešto jedinstveno, velikih razmjera, čime ni- 
su počašćena ni ona naša najveća Marijina sve- 
tišta. Jedini izuzetak u tom pogledu predstavlja 
opširan prikaz hodočašćenja naših pobožnih »ro- 
mara« iz Hrvatskog zagorja u Mariju Bistricu, 
što ga je u svoju trilogiju S naših njiva s poseb- 
nom ljubavlju utkala Sida Košutić. 


Deželić-Širolina duhovna scenska igra Majka 
Božja od Kamenitih vrata umjetničko je djelo 
dramskoga karaktera u kojem je s jedne strane 
došlo do izražaja ono naše starinsko stvaralaštvo 
crkvenih prikazanja ili misterija, a s druge su 
opet strane s onim starinskim vrlo vješto i struč- 
no povezane tekovine i metode suvremene kaza- 
lišne umjetnosti. 

Čuvanje milosne slike 


Premda je Gospina slika u požaru na čudesan 
način sačuvana od posvemašnjeg uništenja, ipak 
joj je od vremena do vremena trebalo posvetiti 
posebnu brigu i pažnju kako bi se što bolje sa- 
čuvala za budućnost. U uličnom je, naime, prola- 
zu (što je neprestano otvoren) izložena vremen- 
skim nepogodama, prašini i dimu. To ju je znat- 
no oštećivalo. 


Dok su se vršile pripreme za svečanu krunid- 
bu, župnik Ritig osobno. se dao na svestrano pro- 
učavanje slike. Brižno je tada pazio da ona sa- 
čuva svoj prvotni izgled u svakom pogledu. Dao 
ju je stručno očistiti i ništa više. Tom je zgodom, 
mogli bismo reći, satkao neke vrsti legendu koja 
u čitaoca budi veliku radoznalost. Posebnu je 
pažnju posvetio brojnim ubodima koji su tada 
postojali na slici. Svoje dojmove i nagađanja 
prikazao je riječima: 


»Slika je sva izbodena oštrim oružjem. Oštri- 
ca je prošla kroz platno u drvo pa je na daski 
kao i na slici nebroj bodova. Na licu Majke i 
Djeteta nema nijednoga boda. Kako je plaino 
tvrdo, gotovo kožnato, oštrica ga više puta nije 
probila, nego odskočila. Slika je još prije požara 
izbodena, jer donji rub daske, preko kojega je 
jedan dio platna izgorio, nosi tragove oštrice, 
očevidno je, da su ti ubodi bili namijenjeni sli- 
C1.« 


Ovo Ritigovo opažanje i nagađanje u čitaoca 
probuđuje dojam da je do tih povreda slike i do 
oštećenja došlo vjerojatno iz svetogrdnih motiva 
jer je bila izložena i nezaštićena. Pretpovijest 
nam te slike zato postaje zagonetna i tajnovita. 
U vezi s tim nameće se pitanje: Tko je izvršio taj 

svetogrdni čin? U kakvim je okolnostima izvr- 
šen? 

Prof. I. Lončarić, koji je s velikom ljubavlju 
i s dužnim pijetetom izveo stručnu konzervaciju 
slike, problem spomenutih uboda rješava jedno- 
stavno i uvjerljivo. Poznato mu je da su jednaku 
sudbinu doživjele i neke druge Gospine milosne 
slike, kao npr. slika slavne Majke Božje Čensto: 
hovske. 

Spomenuta oštećenja »ubodima oštra oružja« 
nastala su tijekom vremena tako što su pobožni 
vjernici željeli da se njihovi skupocjeni zavjet- 
ni darovi javno izlože i objese na samu milosnu 
sliku. A da se to mogne izvesti, morali su nekim 
»oštrim oružjem« probiti sliku i dasku te su tako 
Gospi oko vrata stavljali biserne ogrlice, a okojo- 
-naokolo zlatna ili srebrna srca i sl. Uvažimo li 
ovo uvjerljivo stručno tumačenje, sva ona naga- 
đanja ostaju bespredmetna. 


Prof. je I. Lončarić kao stručni konzervator 
na ovoj slici radio dva mjeseca. Bilo je to u 
sklopu cjelokupne obnove Gospina svetišta u Ka 
menitim vratima g. 1971. neposredno prije Mario- 
loškog i Marijanskoga kongresa što ih je u Zagre- 
bu i Mariji Bistrici organizirala Papinska Mari- 
janska akademija u Rimu kojoj je tada bio na 
čelu naš slavni mariolog dr. o. Karlo Balić. 

Kad je prije 50 godina dr. Ritig proučavao sli- 
ku, svoj je sud o njoj izrazio s ovo nekoliko re- 
čenica: 

»I sa gledišta povijesti umjetnosti slika je 
vanredno zanimljiva. Ona spada među najstarije 
slike što ih imade u Zagrebu. Način slikanja i 
materijal, a tako i same forme te izražaj Madone 
i maloga Isusa odaju da je slika negdje iz konca 
16. st. Bit će da ju je koji pobožni redovnik sli- 
kao. Lice Majke, a još više Isusa pokazuje utje- 

caj bizantinske linije. Kompozicija slike je iz 
najkasnije gotičke periode... .« 


Zvonimir  Wyroubal, naš poznati slikarski 
stručnjak, u privatnom je pismu na Ritigovo 
mišljenje stavio slijedeću kratku primjedbu: 
»Što se tiče likovnog opisa slike ne bih se s Riti- 
gom složio da lice Bogorodice pokazuje utjecaj 
bizantinske linije". Slika je barokne koncepcije, 
što je naročito vidljivo u licu Bogorodice. Ne bih 
se složio ni s tvrdnjom da je slika po kompozi- 
Ciji iz kasne gotičke periode. Ja bih sliku prije 
stavio u XVII. st., možda u prvu polovicu. 


Ne bih se složio ni s tvrdnjom da slika nije“ 


nikakva umjetnina te da ju je neki pobožni re- 
dovnik slikao. Ako jest, to je on morao biti 
slikar iznad prosjeka slikara koji su u to doba 
radili u Zagrebu.« 


Slika je, što je po sebi razumljivo, na sebi 
nosila dosta prljavštine te je zbog toga izgubila 
svoju izrazitost i jasnoću. Prvotni nosilac slike, 
obična jelova daska, zbog dotrajalosti se pokazala 
neprikladnom da i dalje nosi tu dragocjenost. 
Jelova je daska nadomještena finom »panel-plo- 
čom«, a slika je na nju aplicirana pomoću vošta- 
ne smolaste mase toplinskim putem. Pomno je 
očišćena i izravnana, a oštećenja, prouzročena 
ubodima, zacijeljena su lakom i retušem. Na sli- 
ci, dakle, nisu učinjene nikakve izmjene ili po- 
pravci, nego je ona samo konzervirana da bi se 
tako što bolje očuvala i zaštitila od propadanja. 
Sav je taj posao obavljen u proljeće g. 1971. a 
kad je dovršen, slika je vraćena u svoj prijašnji 
okvir i zaštićena neprobojnim staklom. 

# ko 


Za očuvanje milosne slike osim do sada reče- 
noga već je prije učinjen još jedan vrlo važan 
zahvat. Nakon krunidbe Nadbiskupski duhovni 
stol u Zagrebu je odredio da se radi osigura- 
nja i slike, i dragocjenih kruna cijela slika s ok- 
virom stavi u čvrstu spremnicu od čelika koja 
će se obnoć zaključavati. 


Tom je zahtjevu udovoljeno. U Njemačkoj je 
nabavljen mali trezor. Oltar je rastavljen da bi 
se taj čelični ormarić težak 845 kg mogao ugra- 
diti u debeli zid kule iza oltara. Tako je slika s 
jedne strane osigurana od atmosferskih nepogoda, 
a s druge opet od provala i obeščašćivanja. To 
je učinjeno u studenom 1931. 


Ni nakon tih sigurnosnih mjera nije Kortova 
umjetnički iskovana željezna ograda postala su- 
višnom. Ona i dalje štiti oltar od divljačkoga 
oštećenja i onemogućuje svetogrdne zahvate većih 
razmjera. No, ona osim već prikazane praktične 
svrhe ima i višestruko duboko simbolično zna- 
čenje. 

ko o* 

Župnik župe sv. Marka nosilac je počasnoga 
naslova »čuvar svetišta Majke Božje Kamenite« 
pa su zato svi oni nad svetištem bdjeli i za nj 
se brinuli. U razdoblju od četrdeset posljednjih 
godina cijeli je svetišni prostor dva puta temelji- 
to obnovljen i osvježen; prvi put je to učinjeno 
za župnika dra S. Ritiga u povodu krunidbe 
Gospine slike a drugi put za župnika Mihaela 
Dudaša g. 1971. u povodu Mariološkoga i Mari- 
janskog kongresa. 


Za vrijeme svoga kratkotrajnog župnikovanja 
župnik Vjekoslav Kovačić povjerio je svetište bri- 

zi i ljubavi sestara milosrdnica sv. Vinka. Prva 
milosrdnica kojoj je u Kamenitim vratima povje- 
rena ta služba bila je s. Tacijana Kunder. U ča- 
sopisu »Marija« K. Križanić vrlo je pohvalnim 
riječima prikazao blagoslovljenu nazočnost i dje- 
latnost časnih sestara u ovom svetištu. On je 
napisao: »Godine 1970. i 1971. darovima vjerni- 
ka, uz brigu časnih sestara, napose s. Tacijane 
Kunder, obnavlja se prostor u kome je oltar kao 
i prolaz do oltara. — Stručnjaci su pokazali 
mnogo zalaganja da ovo svetište dostojno i na 
vrijeme dočeka slavne dane Mariološkoga kon- 
gresa.« 

Posljednje što je (g. 1980) za ovo svetište uči- 
njeno jest velika mramorna ploča, nabavljena da- 
rovima Gospinih štovatelja, u koju je uklesana 
kratka povijest Kamenitih vrata i Marijina sveti- 
šta u njima. 

koko 


..v._. 


Da li je u ovoj knjižici rečeno sve što je o 
Majci Božjoj Kamenitoj, srcu bijeloga Grada na 
proplancima zelen-gore Medvednice i na obalama 
vijugave Save, trebalo reći i napisati? 

Nije. 

Rečeno je ovdje i napisano samo nešto, a to 
je ono što je svima na prvi pogled uočljivo i opi- 
pljivo. Ostalo, naprotiv, što predstavlja onaj dubo- 
ki, duhovni odnos koji postoji između Presvete 
Bogorodice i grada Zagreba velika je tajna. Tu 
veliku tajnu predstavlja Ljubav. 


»Municipalna prava« staroga Gradeca koja su 
formulirana u »Zlatnoj buli« danas su samo još 
povijesna uspomena, »nekoć bilo, sad se spomi- 
njalo«... Ono, međutim, što predstavlja bitni 
sadržaj Bogorodičina svetišta u Kamenitim vra- 

tima i danas je živo i životvorno. A to je Mari- 
jina ljubav prema Zagrebu. Ta je ljubav jamstvo 
i temelj nesavladive i neuništive životnosti gra- 
da Zagreba i njegove budućnosti. 

Zagrepčani! 


Kad vas sve izda, kad vam svi otkažu ljubav, 
ne prepuštajte se malodušnosti jer će za vas uvi- 
jek imati i srca, i ljubavi, i strpljivosti, i razu- 
mijevanja Ona koju zovete i smatrate svojom Ču- 
varicom, Zaštitnicom, Vrataricom i Kraljicom! 

Kamenita vrata (sa sjeveroistoka) 
Foto »Leos« — Zagreb 

Željezna ograda ispred Gospina 
Foto »Leos« — Zagreb 


oltara 


Krune na Gospinoj slici 

Gospin lik prije restauracije 


SADRŽAJ 
Predgovor Reiizučvak agta losi 
Wvodne misli! “M e2 ka, PES og 
Povijesne*bilješke sh. 4 + 
Smještaj i današnji izgled . . . 


Veliki požari u starom Zagrebu  . 


Osnutak svetišta pon se 
Željeznarogradar (Ja 0 BE 
ZavVjetne! SVIJEĆE 23 3. ge dmooge sas 


»Pomoćnica u svim nevoljama«  . 


Štovanje svetačkih slika i kipova u Crkvi 


Zgode i nezgode Kamenitih vrata _. 
Krunidba milosne slike . . . . 
Čuvanje .milosne«slike..' <q 2 <; 


Upotrijebljena literatura Zeke 

